Börn og fjölskyldur þeirra horfa upp á skotbardaga og hryllilega atburði í Abidjan á Fílabeinsströndinni Barnaheill – Save the Children vara við því að börn og fjölskyldur þeirra eru afar berskjölduð gagnvart skotbardögum og hryllilegum atburðum , nú þegar átök magnast í einni helstu borg Fílabeinsstrandarinnar , Abidjan . Lýsandi frásagnir starfsfólks samtakanna í Abidjan af þeim hryllingi sem blasir við er til merkis um það hvernig öryggi barna minnkar dag frá degi . Ungur drengur og systir hans sem flúið hafa átökin á Fílabeinsströndinni . Ljósmyndari : Glenna Gordon . Barnaheill – Save the Children vara við því að börn og fjölskyldur þeirra eru afar berskjölduð gagnvart skotbardögum og hryllilegum atburðum , nú þegar átök magnast í einni helstu borg Fílabeinsstrandarinnar , Abidjan . Lýsandi frásagnir starfsfólks samtakanna í Abidjan af þeim hryllingi sem blasir við er til merkis um það hvernig öryggi barna minnkar dag frá degi . „ Við höfumst öll við í kjallaranum . Það er hvorki rafmagn né ljós . Hróp berast allsstaðar að en það er erfitt að gera sér grein fyrir því hvað er að gerast , þar sem við höfum ekki aðgang að netinu eða útvarpi . Við sitjum í myrkrinu og bíðum , “ segir starfsmaður Barnaheilla – Save the Children í Abidjan . „ Snemma á morgnana er fjöldinn allur af fólki með fötur , sem er að sækja sér vatn á bensínstöðina hér á móti . Þetta gerist áður en útigöngubannið tekur gildi á hádegi , fjölskyldur eru að reyna að afla sér vatns á meðan þær geta . Í okkar bæjarhluta hefur ekki verið vatn í þrjá daga . Við vorum heppin því við áttum svolitlar birgðir sem við skömmtum núna , “ segir annar starfsmaður Barnaheilla – Save the Children í Plateau , sem er miðsvæðis í Abidjan . Þar hafa einhver hörðustu átökin farið fram . Nú þegar farið er að bera á skorti á matvælum og vatni , gerir örvænting vart við sig hjá fjölskyldum í leit að birgðum . „ Útigöngubann hefst um hádegi , svo við förum af stað fyrir þann tíma til að safna í sarpinn . Fólk stendur í röðum fyrir framan þær verslanir sem eru opnar . Það er mikil eftirspurn og raðirnar fara að myndast klukkan sex á morgnana . Afgreiðsla hefst hins vegar ekki fyrr en klukkan tíu svo fólk bíður tímum saman , “ segir starfsmaður samtakanna í Abidjan . Barnaheill - Save the Children halda áfram starfi sínu í Bouaké í norðri en þangað hafa hundruðir þúsunda flúið frá Abidjan á síðustu tíu dögum . „ Ég hef hitt börn , sem hafa þurft að flýja Abidjan , og þau eru í miklu uppnámi . Sum barnanna hafa sagt mér sögur af því hvernig þau komust í návígi við ofbeldi . Mörg þeirra hafa heyrt byssuskot dögum saman , þau hafa orðið vitni að ránum , drápum og skothríð . Þau voru sífellt að velta því fyrir sér hvenær og hvar næsta skothríð yrði og þegar & eac